17283 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1315 

27 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής εργασίας κατά τις νυχτερινές, Κυ¬ 
ριακές και εξαιρέσιμες ημέρες για υπάλληλο του Υπουρ¬ 
γείου Δημόσιας Τάξης που έχει διατεθεί για την προσωπι¬ 
κή ασφάλεια του Δημάρχου Ηρακλείου Κρήτης έτους 

2004. 1 

Καθορισμός κριτηρίων επιλεξιμότητας δικαιούχων δωρεάν 
διανομής τροφίμων από τα αποθέματα της παρέμβασης. 2 
Συμπλήρωση της αριθμ. 54192/4024/1.7.2004 Υπουργικής 
απόφασης «Συγκρότηση Ομάδας με έργο τη Διαχείριση 
της Επικοινωνίας κατά τη διάρκεια των Ολυμπιακών και 
Παραολυμπιακών Αγώνων 2004 και καθορισμός αποζη¬ 


μίωσης των μελών αυτής». 3 

Καθορισμός αποζημίωσης των μετεχόντων στην Ομάδα Ερ¬ 
γασίας, για την διαχείριση πιθανών κρίσεων στην Κεντρι¬ 
κή Υπηρεσία του ΥΠΠΟ, εν όψει των Ολυμπιακών & Πα- 

ραολυμπιακών Αγώνων 2004. 4 

Καθορισμός αποζημίωσης των μετεχόντων στην Ομάδα Ερ¬ 
γασίας, για την εφαρμογή του Επιχειρησιακού Σχεδίου 
Ασφάλειας της Κεντρικής Υπηρεσίας του ΥΠΠΟ, εν όψει 

των Ολυμπιακών & Παραολυμπιακών Αγώνων 2004. 5 

Αναγνώριση 1ου Κυνηγετικού Συλλόγου Τενέας με έδρα το 
Χιλιομόδι. 6 


ΑΠΟΦΑΣΕΙ Σ 

Αριθ. 41114 (1) 

Καθιέρωση υπερωριακής εργασίας κατά τις νυχτερινές, Κυρια¬ 
κές και εξαιρέσιμες ημέρες για υπάλληλο του Υπουργείου 
Δημόσιας Τάξης που έχει διατεθεί για την προσωπική ασφά¬ 
λεια του Δημάρχου Ηρακλείου Κρήτης έτους 2004. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. - Τις διατάξεις του Άρθρου 16 του Ν. 3205/23.12.2003 (ΦΕΚ 
Α' 297). 

2. - Το αριθμ. 21690/2.8.2004 έγγραφο του Δήμου Ηρακλείου 
Κρήτης, σχετικά με την καθιέρωση υπερωριακής εργασίας κατά 
τις νυχτερινές, Κυριακές και εξαιρέσιμες ημέρες στον Ανθυπα- 
στυνόμο Πετρογιάννη Βασίλειο. 

3. - Την αριθμ. 6740/5-465121/26.6.2004 διαταγή της ΑΕΑ/ΚΑ- 
ΑΤ/ΔΚΑ/20 ΤΠΠ/Β' με την οποία διατέθηκε ο ανωτέρω για την 
προσωπική ασφάλεια του Δημάρχου Ηρακλείου Κρήτης. 

4. - Το γεγονός ότι από τις διατάξεις της απόφασης αυτής προ- 
καλείται δαπάνη ύψους 2.500 ευρώ περίπου σε βάρος του προϋ¬ 


πολογισμού του Δήμου Ηρακλείου Κρήτης στον οποίο υπάρχει 
πίστωση στον Κ.Α. 05/113.1. 

5.- Την αριθμ. πρωτ. ΔΙΔΚ/Φ. 1/2/6139/24.3.2004 (ΦΕΚ 
527/Β'/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερικών Δη¬ 
μόσιας Διοίκησης και Αποκέντρωσης», αποφασίζουμε: 

Εγκρίνουμε για το χρονικό διάστημα από 29.7.2004 έως και 
31.12.2004, την καθιέρωση υπερωριακής εργασίας για έναν (1) 
Ανθυπαστυνόμο που διατέθηκε από το Υπουργείο Δημόσιας Τά¬ 
ξης για την προσωπική ασφάλεια του Δημάρχου Ηρακλείου Κρή¬ 
της μέχρι 16 ώρες το μήνα Κυριακών και εξαιρέσιμων ημερών και 
16 ώρες το μήνα νυχτερινών εργασίμων ημερών. 

Η απόφαση αυτή που ισχύει ένα μήνα πριν από τη δημοσίευσή 
της, να δημοσιευθεί στην Εφημερίδα της Κυβερνήσεως. 

Αθήνα, 18 Αυγούστου 2004 

Ο ΥΦΥΠΟΥΡΓΟΣ 

ΑΘ.ΝΑΚΟΣ 
-♦- 

Αριθ. 56166 (2) 

Καθορισμός κριτηρίων επιλεξιμότητας δικαιούχων δωρεάν δια¬ 
νομής τροφίμων από τα αποθέματα της παρέμβασης. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22, παρ. 3 του Ν. 992/1979, «Περί 
Οργανώσεως των Διοικητικών Υπηρεσιών για την εφαρμογή της 
Συνθήκης προσχώρησης της Ελλάδας στην Ε.Κ. κ.λπ.». 

2. Τις διατάξεις του άρθρου 1, παρ. 1,2 και 3 του Ν. 1338/1983 
(Φ.Ε.Κ. Α' 34), όπως τροποποιήθηκαν με το άρθρο 6 του Ν. 
1440/1984 (Φ.Ε.Κ. 70) και το άρθρο 65 του Ν. 1892/1990 (Φ.Ε.Κ. 
Α' 101). 

3. Τις διατάξεις του άρθρου 29 Ατού Ν. 1558/1985 (Φ.Ε.Κ. Α' 
137) «Κυβέρνηση και Κυβερνητικά όργανα» όπως αυτό προστέ¬ 
θηκε με το άρθρο 2του Ν. 2081/1992 (Φ.Ε.Κ. Α' 154) καιαντικατα- 
στάθηκε με το άρθρο 1, παρ. 2α του Ν. 2469/1997 (Φ.Ε.Κ. Α'38). 

4. Τον Καν. (Ε.Ο.Κ.) 1663/1995 της Επιτροπής για τη θέσπιση 
λεπτομερειών εφαρμογής του Καν. (Ε.Ο.Κ.) 729/1970 του Συμ¬ 
βουλίου, όσον αφορά τη διαδικασία για την εκκαθάριση των λο- 
γαριασμώντου ΕΓΤΠΕ-Τμ. Εγγυήσεων, όπως κάθε φορά ισχύει. 

5. Τις διατάξεις του Καν. (Ε.Ο.Κ.) 3730/1987του Συμβουλίου, που 
καθορίζει «τους γενικούς κανόνες για τη ν παροχή τροφίμων από τα 
αποθέματα παρέμβασης σε ορισμένους οργανισμούς με σκοπό τη 
διανομή τους στα πιο άπορα άτομα της κοινότητας, όπως συμπλη¬ 
ρώθηκε μεταγενέστερα. 

6. Τις διατάξεις του Καν. (Ε.Ο.Κ.) 3149/1992 της Επιτροπής που 
καθορίζειτουςλεπτομερείςκανόνεςγιατηχορήγησητροφίμωνπου 
προέρχονται από τα αποθέματα της παρέμβασης στους απόρους 
της κοινότητας και τις προθεσμίες εφαρμογής του προγράμματος, 
όπως έχει τροποποιηθεί. 

7. Την αριθμ. 256205/9.9.2003 (Φ.Ε.Κ. Β' 1340/18.9.2003) Από- 

φάση Υπουργού Γεωργίας περί «Ανάθεση αρμοδιότητας εκτέλε¬ 
σης των διαγωνισμών της δωρεάν διανομής και διάθεσης προϊό¬ 
ντων από τα αποθέματα παρέμβασης στα άπορα άτομα». 

8. Τις αριθμ. 432/2003 και 274/2004 Γνωμοδοτήσεις του Ν ,Σ. Κ. 
Τμήματος Δ'. 

9. Το Π.Δ. 121/2004 (Φ.Ε.Κ. 84/Α') περί διορισμού Υπουργών 
και Υφυπουργών. 

10. Την από 28.7.2004 εισήγηση τηςΔ/νσης Π.Α.Π.-Φ.Μ.Κ. επί 
του ιδίου θέματος. 

11. Το γεγονός ότι από την εφαρμογή της παρούσης δεν προ- 
καλείται δαπάνη σε βάρος του κρατικού προϋπολογισμού, απο¬ 
φασίζουμε: 

Τον καθορισμό των κριτηρίων επιλεξιμότητας των δικαιούχων 
της δωρεάν διανομής τροφίμων από τα αποθέματα της παρέμ¬ 
βασης ως εξής: 

Άρθρο 1 

Δικαιούχοι - Φορείς υλοποίησης 

1. Δικαιούχοι της δωρεάν διανομής τροφίμων από τα αποθέ¬ 
ματα της παρέμβασης ορίζονται αποκλειστικά και μόνο άπορα 
άτομα της Ε.Ε. ανεξαρτήτως θρησκείας και υπηκοότητας. 

2. Ως άπορα κατά την έννοια της παρούσης, θεωρούνται τα 
άτομα: 

Α. που διαμένουν μόνιμα και νόμιμα στην Ελλάδα και 

Β. έχουν οικογενειακό ετήσιο εισόδημα κάτω των 12.000 ευρώ, 
προσαυξανόμενο κατά 30% για τη σύζυγο και κατά 20% για κάθε 
ανήλικο ή προστατευόμενο παιδί. Το εισόδημα αυτό αυξάνεται 
κατά 50% στις περιπτώσεις πασχόντων από βαριά ανίατα ή δυ- 
σίατα νοσήματα και κατά 50% προσαυξημένο σε περίπτωση μη 
ύπαρξης ιδιόκτητης κατοικίας. Ως εισόδημα νοείται το φορολο¬ 
γούμενο πραγματικό ή τεκμαρτό και το απαλλασσόμενο ή φορο¬ 
λογούμενο με ειδικό τρόπο. Παιδιά που εγκαταλείπονται σε ιδρύ¬ 
ματα, θεωρούνται ως άπορα, ανεξαρτήτως εισοδήματος. 

3. Γιατοσκοπότης παροχήςτροφίμωνστους δικαιούχους οιπρος 
διανομή ποσότητες κατανέμονται σε φορείς υλοποίησης και μέσω 
αυτών διανέμονται στους δικαιούχους. 

Ως φορείς υλοποίησης ορίζονται: 

Α. Φιλανθρωπικά ιδρύματα και σύλλογοι 

Β. Σύλλογοι παλιννοστούντων 

Γ. Σύλλογοι πολυτέκνων 

Δ. Ιερές Μητροπόλεις 

Ε. Δήμοι και κοινότητες (για κατοίκους ορεινών και μειονεκτι¬ 
κών περιοχών όπως προσδιορίζονται από την Οδηγία 
85/148/Ε.Ο.Κ. και για δημότες που επλήγησαν από θεομηνίες, 
σεισμούς, πλημμύρες, πυρκαγιές κ.α.) 

ΣΤ. Σύλλογοι ατόμων με ειδικές ανάγκες, χρονίως πασχόντων, 
ψυχικά πασχόντων κ.τ.λ. 

Ζ. Σύλλογοι (ή οποιαδήποτε άλλης συλλογικής δράσης) αθίγ¬ 
γανων. 

Η. Μη κυβερνητικές οργανώσεις (Μ.Κ.Ο.) (που υλοποιούν προ¬ 
γράμματα σίτισης και εν γένει φροντίδας ευπαθών άπορων ομά¬ 
δων, εντός της Επικράτειας) και μόνο. 

4. Οι εκάστοτε προς διανομή ποσότητες κατανέμονται κατά 
κατηγορία δικαιούχων σύμφωνα με τις οικείες αποφάσεις. Στην 
περίπτωση που φορείς υλοποίησης σιτίζουν απόρους, η ποσό¬ 
τητα που κατανέμεται σε αυτά είναι ανάλογη του αριθμού των 
απόρων που σιτίζουν. 

5. Οι φορείς υλοποίησης έχουν την αποκλειστική ευθύνη επι- 
λογήςτων μελώντους ως δικαιούχων στα προγράμματα δωρεάν 
διανομής με βάση τα κριτήρια της παρ. 2 του παρόντος άρθρου. 

Άρθρο 2 

Αιτήσεις - Κατανομή - Μητρώο δικαιούχων 

1. Οι ενδιαφερόμενοι φορείς υλοποίησης προκειμένου να τύ- 
χουν κατανομής σε οποιοδήποτε επιμέρους πρόγραμμα δωρεάν 
διανομής τροφίμων υποβάλλουν αίτηση στη Δ/νση Οικονομική 
(Μενάνδρου 22, 105 52, Αθήνα) σύμφωνα με το υπόδειγμα 1, μέ¬ 
χρι την 31 Δεκεμβρίου του έτους που προηγείται από το έτος 
υλοποίησης, ειδικά για την παρούσα χρονιά η αίτηση μπορεί να 
υποβληθεί μέχρι την 20η.8.2004. Οποιαδήποτε αίτηση υποβλη¬ 
θεί μεταγενέστερα θα θεωρηθεί εκπρόθεσμη και οι σχετικοί φο¬ 
ρείς θα αποκλεισθούν του προγράμματος. 

Κάθε αίτηση πρέπει να συνοδεύεται από τα ακόλουθα δικαιο- 
λογητικά: 


1. Καταστατικό ίδρυσης του φορέα (Φ.Ε.Κ.) και τελευταία τρο¬ 
ποποίηση του ή καταστατικό ή βεβαίωση για τη μη τροποποίηση 
του από αρμόδια αρχή, από όπου φαίνεται το μέλος ήτα μέλη της 
διοίκησης που εκπροσωπούν και δεσμεύουν με την υπογραφή 
τους το φορέα. 

II. Καθορισμός, από το αρμόδιο όργανο, υπευθύνου του φορέα 
για την επιλεξιμότητα των τελικών αποδεκτών και για την παρα¬ 
λαβή των ποσοτήτων της δωρεάν διανομής. 

III. Α. Ονομαστική κατάσταση απόρων μελών έντυπη στην 
οποία θα βεβαιώνεται το γνήσιο της υπογραφής (όπως το υπό¬ 
δειγμα 2) και 

Β. Ονομαστική κατάσταση απόρων μελών σε ηλεκτρονική μορ¬ 
φή (δισκέτα) 

IV. Υπεύθυνη δήλωση του Ν. 1599/1986 οτην οποία θα βεβαιώ¬ 
νεται ότι: 

• όλα τα στοιχεία που αναγράφονται στην κατάσταση του υπο¬ 
δείγματος 2 είναι ακριβή και αληθή και είναι σύμφωνα με την Από¬ 
φαση επιλεξιμότητας, 

• όλα τα απαραίτητα επίσημα δικαιολογητικά απορίας των με¬ 
λών τους βρίσκονται στα αρχεία του φορέα και δέχονται κάθε 
εθνικό και κοινοτικό έλεγχο. 

V. Υπεύθυνη δήλωση του Ν. 1599/1986 στην οποία θα δηλώνε¬ 
ται ότι αναλαμβάνουν την υποχρέωση: 

• να τηρούν τις διατάξεις της παρούσας απόφασης, 

• να τηρούν δικά τους λογιστικά βιβλία για τις σχετικές ενέρ¬ 
γειες, 

• να υπόκεινται στους ελέγχους που προβλέπονται από την 
εθνική και κοινοτική νομοθεσία. 

Η αίτηση με συνημμένα τα ως άνω δικαιολογητικά αποστέλλε- 
ται στο Υπουργείο Αγροτικής Ανάπτυξης και Τροφίμων (Δ/νση 
Οικονομική) με έντυπα και ηλεκτρονικά μέσα (δισκέτα) με συ¬ 
στημένη επιστολή. 

2. Στο αρχείο του φορέα υποχρεωτικά πρέπει να τηρούνται τα 
ακόλουθα δικαιολογητικά κατά δικαιούχο: 

α) Δήλωση του δικαιούχου για τη συμμετοχή του στο πρό¬ 
γραμμα. 

β) Φωτοτυπία ταυτότητας ή διαβατηρίου ή άλλου νομίμου εγ¬ 
γράφου ταυτοποίησης του δικαιούχου. 

γ) Πιστοποιητικό οικογενειακής κατάστασης. 

δ) Θεωρημένο αντίγραφο εκκαθαριστικού σημειώματος φό¬ 
ρου εισοδήματος του προηγούμενου έτους. Σε περίπτωση που ο 
δικαιούχος ή η σύζυγοςτου δεν υποχρεούνται στην υποβολή φο¬ 
ρολογικής δήλωσης, απαιτείται υπεύθυνη δήλωση του Ν. 
1599/1986 θεωρημένη από την αρμόδια Δ.Ο.Υ. Εφόσον κατά τη 
διενέργεια ελέγχου ζητηθεί το Ε9 ο δικαιούχος υποχρεούται να 
το προσκομίσει άμεσα. 

ε) Έγγραφα από κρατικούς φορείς υγείας (νοσοκομεία, κέ¬ 
ντρα υγείας κ.τ.λ.) που να χαρακτηρίζουν το νόσημα του πάσχο- 
ντος ανάλογα με τη σοβαρότητά του (βαρύ, δυσίατο, ανίατο), 
στις περιπτώσεις που ο πάσχων εντάσσεται στην κατηγορία του 
Άρθρου 1, παρ. 2Β της παρούσας. 

VI. Ειδικώς οι Ιερές Μητροπόλεις αναφέρουντο συνολικό αριθ¬ 
μό των δικαιούχων και επισυνάπτουν βεβαίωση του κατά τα ανω¬ 
τέρω υπευθύνου, ότι οι τελικοί αποδέκτες εμπίπτουν στην κατη¬ 
γορία του Άρθρου Ι,παρ. 2της παρούσας. 

Τέλος, οφείλουν να συντάσσουν με ευθύνη του ως άνω ιδίου 
υπευθύνου καταστάσεις, (ονοματεπώνυμο, διεύθυνση κατοι¬ 
κίας, αριθμού δελτίου ταυτότητας) των προσώπων τα οποία έλα¬ 
βαν πράγματι βοήθεια. Τις εν λόγω καταστάσεις αποστέλλουν σε 
έντυπη και ηλεκτρονική μορφή οτη Δ/νση Οικονομική του Υπουρ¬ 
γείου Αγροτικής Ανάπτυξης και Τροφίμων, Μενάνδρου 22, 105 
52, Αθήνα. 

3. Η Δ/νση Οικονομική τηρεί με ηλεκτρονικά μέσα μητρώο δικαι¬ 
ούχων κατά φορέα υλοποίησης και κατά Δ/νση Γεωργίας-Αγροτ. 
Ανάπτυξης με βάση την ηλεκτρονική καταγραφή. Το μητρώο ενη¬ 
μερώνεται διαρκώς με νέες εγγραφές ή διαγραφές και χρησιμο¬ 
ποιείται για διασταύρωση στοιχείων σε πανελλαδικό επίπεδο. 

4. Με βάση τις αιτήσεις των φορέων υλοποίησης και μετά από 
τους απαραίτητους διασταυρωτικούς ελέγχους η Δ/νση Οικονο¬ 
μική αποστέλλει στις Δ/νσεις Γεωργίας-Αγροτικής Ανάπτυξης 
αντίγραφο (δισκέτα) του μητρώου δικαιούχων κατά φορέα υλο¬ 
ποίησης που εντάσσονται στην αρμοδιότητα τους, ούτως ώστε 
να διεξάγουν τους απαραίτητους ελέγχους. 

5. Φορείς υλοποίησης που σιτίζουν απόρους δεν υποχρεούνται 
να τηρούν στο αρχείο τους ορισμένα προαναφερόμενα δικαιολο- 
γητικάτου παρόντος άρθρου (παρ.2, περιπτώσεις α, β, γ, δ). 

Άρθρο 3 

Έλεγχοι - Κυρώσεις 

1. Η διενέργεια επιτόπιων ελέγχων διοικητικών και μη ανατίθε¬ 
ται στις Δ/νσεις Γεωργίας - Αγροτικής Ανάπτυξης της Νομ. Αυ¬ 
τοδιοίκησης των φορέων υλοποίησης κάθε προγράμματος δω¬ 
ρεάν διανομής τροφίμων στους απόρους της χώρας. Οι εν λόγω 
έλεγχοι είναι υποχρεωτικοί. 

2. Οι έλεγχοι της παραγράφου 1 είναι δειγματοληπτικοί, αιφ¬ 
νιδιαστικοί και αφορούν στο 5 % τουλάχιστον των δικαιούχων 
κατά φορέα για την ορθότητα και τη γνησιότητα των δικαιολο- 
γητικώντους και γίνονται μετά το πέρας της διανομής του προϊ¬ 
όντος. Με ευθύνη των Δ/νσεων Γεωργίας-Αγροτικής Ανάπτυ¬ 
ξης συντάσσεται (πρακτικό) δελτίο ελέγχου, σύμφωνα με το 
υπόδειγμα 3, το οποίο και διαβιβάζεται στη Δ/νση Οικονομική 
για ενημέρωση και την επιβολή τυχόν κυρώσεων, καθώς και 
στην Κεντρική Υπηρεσίατου Υπουργείου Αγροτικής Ανάπτυξης 


και Τροφίμων που ασκεί την πολιτική των διανεμηθέντων τρο¬ 
φίμων. 

3. Οι κεντρικές Υπηρεσίες του Υπουργείου Αγροτικής Ανάπτυ¬ 
ξης και Τροφίμων διεξάγουν εκτάκτους δειγματοληπτικούς 
ελέγχους σε ποσοστό που εκείνες καθορίζουν προκειμένου να 
διαπιστώσουν την ορθή εφαρμογή του προγράμματος. Σε περί¬ 
πτωση που διαπιστωθούν παραβάσεις, οι έλεγχοι μπορεί να διε- 
ξαχθούν και επί του συνόλου των δικαιούχων. Σε κάθε περίπτω¬ 
ση συντάσσεται σχετικό πρακτικό ελέγχου. 

4. Σε περίπτωση που κατά την διεξαγωγή των ελέγχων διαπι¬ 
στωθούν παρατυπίες ή ατασθαλίες επιβάλλονται κυρώσεις στο 
φορέα υλοποίησης με αποκλεισμό από το επόμενο ή τα επόμενα 
προγράμματα δωρεάν διανομής τροφίμων, ανάλογα με το βαθ¬ 
μό σοβαρότητας της παράβασης. Στην περίπτωση παραβάσεων 
κατ’ εξακολούθηση, ο φορέας υλοποίησης αποκλείεται οριστι- 
κώς απ’ όλα τα προγράμματα δωρεάν διανομής τροφίμων. 

Με την έκδοση και δημοσίευση της παρούσης αντικαθίσταται 
η 290050/31.12.2003 (Φ.Ε.Κ. 19 Β714.1.2004) Απόφαση του 
Υπουργού Γ εωργίας. 


ΑΙΤΗΣΗ ΥΠΟΔΕΙΓΜΑ 1 

ΠΡΟΣ: Δ/ΝΣΗ ΟΙΚΟΝΟΜΙΚΗ 


(πλήρης επωνυμία ίου φορέα 

υλοποίησης) Παρακαλώ όπως μας συμπεριλάβειε 

στη δωρεάν διανομή.**, 

. έτους. 

(Νομός-έδρα φορέα) (Άπορα άτομα. 

ή Σχαζόμενα άτομα.) 


(Οδός-Αριθμός) 


(Τηλέφωνο-Εαχ) 


Αφορά μόνον αίτηση Για τον φορέα υλοποίησης 

(ΝΑΙ-ΟΧΙ)* . 

ο αϊτών*** 


Η έδρα του φορέα υλοποίησης ανήκει 

στη δικαιοδοσία της Δ/νσης Γεωργίας- . 

Αγροτικής Ανάπτυξης (όνομα-σφραγίδα-υπογραφή 

που η γνησιότητα της 

. βεβαιώνεται από τις αρμόδιες 

αρχές) 


τόπος-ημερομηνία *Διαγράφεται ότι δεν ισχύει 

**Αναγράφεται το προϊόν 

. ***Τίθεται η υπογραφή του επικεφαλής 

Συνημμένα : 1) Δισκέτα με στοιχεία Υποδ.2 ίου φορέα υλοποίησης 
2) Υπεύθυνη δήλωση Ν. 1599/86 
του άρθρ. 2 παρ. 1 της υπ’ αριθμ. 

56166/12-8-2004 Υπ. Απόφασης. 



















17286 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 2 

ΦΟΡΕΑΣ ΥΛΟΠΟΙΗΣΗΣ. ΕΤΟΣ ΥΛΟΠΟΙΗΣΗΣ, 

Δ/ΝΣΗ ΓΕΩΡΓΙΑΣ-ΑΓΡ. ΑΝΑΠΤΥΞΗΣ. 

ΔΩΡΕΑΝ ΔΙΑΝΟΜΗ.(Προϊόν) 


ΟΝΟΜΑΣΤΙΚΗ ΚΑΤΑΣΤΑΣΗ ΑΠΟΡΩΝ ΜΕΛΩΝ 


Α/Α 

ΕΠΩΝΥΜΟ 

ΟΝΟΜΑ 

ΟΝΟΜΑ 

ΠΑΤΡΟΣ 

ΤΟΠΟΣ 

ΚΑΤΟΙΚΙΑΣ 

Α.Φ.Μ.* 

ΔΙΚΑΙΟΥΧΟΥ 

Α.Φ.Μ.* 

ΣΥΖΥΓΟΥ 

ΑΡΙΘΜΟΣ 1 

ΜΕΛΩΝ 

ΟΙΚ/ΝΕΙΑΣ 

















— 









































(Τόπος-Ημερομηνία) 
ΓΙΑ ΤΟΝ ΦΟΡΕΑ 
ΥΛΟΠΟΙΗΣΗΣ 


(Όνομα-Σφραγίδα-Υπογραφή) 

(Βεβαιώνεται το γνήαιο της 
υπογραφής από τις αρμόδιες 
αρχές) 

*Αν δεν υπάρχει, αναγράφεται 
ο αρ. ταυτότητας-η εκδούσα αρχή 
-ημερομηνία έκδοσης σύμφωνα με 
υπεύθυνη δήλωση του καθενός 
(άρθρο 2 παρ. 1 της υπ’ αριθμ. 
56166/12-8-2004 Υπ. Απόφασης) 










ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ 3 

ΝΟΜ/ΚΗ ΑΥΤ/ΣΗ ΠΡΟΪΟΝ 


ΕΤΟΣ ΥΛΟΠΟΙΗΣΗΣ 

Δ/ΝΣΗ ΓΕΩΡΓΙΑΣ-ΑΓΡ. ΑΝΑΠΤΥΞΗΣ 


ΔΕΛΤΙΟ ΕΛΕΓΧΟΥ 
ΕΛΕΓΧΟΣ ΦΟΡΕΑ ΥΛΟΠΟΙΗΣΗΣ 


(Αψορά στο 5% των απόρων μελών) 

1. Έλεγχος ταυτοποίησης ατόμων. 

- Αναφέρονταν ονομαστικά τα άτομα που ελέγχθηκαν για την 
ταυτοποίηση τους και ο τρόπος δειγματοληψίας που εφαρμόσθηκε. 


2. Έλεγχος απόδειξης απορίας ατόμων. 

- Περιγράφονται τα αποτελέσματα του ελέγχου πιστοποίησης απορίας 
των ως άνω ατόμων του δείγματος. 


3. Έλεγχος απόδειξης ιδιότητας χρήστη της δωρεάν διανομής. 

Περιγράφονται τα αποτελέσματα του ελέγχου, (κυρίως κατά πόσον 
τα ως άνω άτομα είναι πράγματι χρήστες της βοήθειας). 


4. Παρατηρήσεις της Υπηρεσίας 


ΘΕΩΡΗΘΗΚΕ . 

Ο Δ/ΝΤΗΣ ΓΕΩΡΓΙΑΣ-ΑΓΡ. ΑΝΑΠΤΥΞΗΣ (Τόπος-Ημερομηνία) 

Ο Προϊστάμενος του Τμήματος - 
Ήη αρμόδια επιτροπή ελέγχου. 

(Όνομα-Σφραγίδα-Υπογραφή) . 

(Όνομα- Υπογραφή) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Αυγούστου 2004 

Ο ΥΠΟΥΡΓΟΣ 

Σ. ΤΣΙΤΟΥΡΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/Γ.Γ.Ο.Α./61530/4722 (3) 

Συμπλήρωση της αριθμ. 54192/4024/1.7.2004 Υπουργικής 
απόφασης «Συγκρότηση Ομάδας με έργο τη Διαχείριση 
της Επικοινωνίας κατά τη διάρκεια των Ολυμπιακών και 
Παραολυμπιακών Αγώνων 2004 και καθορισμός αποζη¬ 
μίωσης των μελών αυτής». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α') και ιδίως του άρθρου 29Α, όπως το άρθρο αυτό 
συμπληρώθηκε με το άρθρο 27 του Ν. 2081/ 1992 (ΦΕΚ 
154/Α') και αντικαταστάθηκε με το άρθρο 1 παρ. 2α του Ν. 
2469/1997 (ΦΕΚ38/Α') και ισχύει σήμερα. 

β) Του Ν. 2730/1999 «Σχεδιασμός, ολοκληρωμένη ανάπτυ¬ 
ξη και εκτέλεση ολυμπιακών έργων και άλλες διατάξεις» (ΦΕΚ 
130/Α'). 

γ) Του άρθρου 3 παράγραφος 3 του Ν. 2819/2000 «Ίδρυση 
Εταιρείας «Ολυμπιακό Χωριό Α.Ε.», προστασία Ολυμπιακών 
συμβόλων και σημάτων και άλλες διατάξεις» (ΦΕΚ84/Α'). 

δ) Του Ν. 2833/2000 «Θέματα προετοιμασίας των Ολυμπια¬ 
κών Αγώνων 2004 και άλλες διατάξεις (ΦΕΚ 150/Α'). 

ε) Του άρθρου 2του Ν. 681/1977 «Περίσυστάσεως θέσεων 
προσωπικού και ετέρων τινών διατάξεων αφορωσών εις το 
Υπουργείο Πολιτισμού και Επιστημών». 

στ) του άρθρου 17 του Ν. 3205/2003 (ΦΕΚ 297/Α7 
23.12.2003) «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών των 
Ενόπλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και άλλες 
συναφείς διατάξεις». 

2. Την αριθμ. 54192/4024/1.7.2004 Υπουργική απόφαση 
(ΦΕΚ 1119/Β723.7.2004) «Συγκρότηση Ομάδας με έργο τη 
Διαχείριση της Επικοινωνίας κατά τη διάρκεια των Ολυμπια¬ 
κών και Παραολυμπιακών Αγώνων 2004 και καθορισμός απο¬ 
ζημίωσης των μελών αυτής». 

3. Την Κ.Υ.Α. 2/80345/004 περί μεταβίβασης εξουσίας υπο¬ 
γραφής σύμφωνα με το άρθρο 7 παράγραφο 1 του Ν. 
1943/1991. 

4. Την αριθμ. 133/24.3.2004 απόφαση του Πρωθυπουργού 
και Υπουργού Πολιτισμού «Ανάθεση άσκησης αρμοδιοτήτων 
στην Αναπληρωτή Υπουργό Πολιτισμού Φάνη Πάλλη - Πετρα- 
λιά και στους Υφυπουργούς Γεώργιο Ορφανό και Πέτρο Τα- 
τούλη» (ΦΕΚ527/Β724.3.2004). 

5. Την απόφαση της Κυβέρνησης, περί συγκρότησης Ομά¬ 
δας, με έργο, τη συνεχή και απρόσκοπτη ροή της πληροφό¬ 
ρησης, καθώς και τη διαχείριση της επικοινωνίας, σε περι¬ 
πτώσεις πιθανών κρίσεων κατά τη διάρκεια των Ολυμπιακών 
και Παραολυμπιακών Αγώνων και συγκεκριμένα από την 1η 
Ιουλίου έως και την 29η Σεπτεμβρίου 2004, αποφασίζουμε: 

1. Συμπληρώνουμε την αριθμ. 54192/4024/1.7.2004 Υπουρ¬ 
γική απόφαση «Συγκρότηση Ομάδας με έργο τη Διαχείριση 
της Επικοινωνίας κατά τη διάρκεια των Ολυμπιακών και Πα- 
ραολυμπιακών Αγώνων 2004 και καθορισμός αποζημίωσης 
των μελών αυτής», που δημοσιεύθηκε στο αριθμ. 
1119/Β723.7.2004 ΦΕΚ και ορίζουμε ως Υπόλογο για την κα¬ 
ταβολή της εν λόγω αποζημίωσης, τον Ιωάννη Μαγκλή, μόνι¬ 
μο υπάλληλο του Κλάδου ΠΕ Διοικητικού του ΥΠΠΟ. 

2. Κατά τα λοιπά ισχύει η αριθμ. 54192/4024/1.7.2004 
Υπουργική απόφαση. 

Η απόφαση αυτή, που ισχύει από την 1η Ιουλίου έως και την 
29η Σεπτεμβρίου 2004, χωρίς δικαίωμα παράτασης χρόνου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Αυγούστου 2004 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 


Αριθ. ΥΠΠΟ/ΔΙΟΙΚ/Α3/Φ 70/62595/4732 (4) 

Καθορισμός αποζημίωσης των μετεχόντων στην Ομάδα Ερ¬ 
γασίας, για την διαχείριση πιθανών κρίσεων στην Κεντρική 
Υπηρεσία του ΥΠΠΟ, εν όψειτων Ολυμπιακών & Παραο- 
λυμπιακών Αγώνων 2004. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 17 του Ν. 3205/2003 (ΦΕΚ 297/Α7 
23.12.2003) «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών των 
Ενόπλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και άλλες 
συναφείς διατάξεις». 

β) Του άρθρου 2 του Ν. 681/1977 (ΦΕΚ 243/Α71977) «Περί 
συστάσεως θέσεων προσωπικού και ετέρων τινών διατάξεων 
αφορωσών εις το Υπουργείο Πολιτισμού και Επιστημών». 

γ) Του άρθρου 40του Ν. 849/1978 (ΦΕΚ232/Α722.12.1978, 
όπως συμπληρώθηκε από το άρθρο 8 του Ν. 2129/1993 (ΦΕΚ 
57/Α714.4.1993), που αφορά στην αποζημίωση των συλλογι¬ 
κών οργάνων. 

δ) Του άρθρου 27 του Ν. 2081/1992 (ΦΕΚ 154/Α71992), με 
το οποίο προστέθηκε άρθρο 29Α στο Ν. 1558/1985 (ΦΕΚ 
137/Α71985), όπως τελικά αντικαταστάθηκε με το άρθρο 1 
του Ν. 2469/1997 (ΦΕΚ 38/Α71997), καθώς και το γεγονός ότι 
από τις διατάξεις της παρούσας απόφασης προκαλείται δα¬ 
πάνη ύψους είκοσι τεσσάρων χιλιάδων τριακοσίων (24.300) 
ευρώ για το χρονικό διάστημα από 1.6.2004 έως 30.9.2004, 
που θα καλυφθεί από τις πιστώσεις του Ειδικού Λογαριασμού 
Νο 234372/1 του Υπουργείου Πολιτισμού. 

ε) Του Π.Δ. 191/2003 (ΦΕΚ 146/Α72003) « Οργανισμός 
Υπουργείου Πολιτισμού». 

2. Την αριθμ. ΥΠΠΟ/ΔΙΟΙΚ/Α3/Φ.70/56081/4178/ 1.6.2004 
απόφαση, με την οποία συγκροτήθηκε η Ομάδα Εργασίας για 
την διαχείριση πιθανών κρίσεων στην Κεντρική Υπηρεσία του 
Υπουργείου Πολιτισμού, εν όψει των Ολυμπιακών & Παραο- 
λυμπιακών Αγώνων 2004. 

3. Την ανάγκη εφαρμογής του Επιχειρησιακού Σχεδίου 
Ασφάλειας του Υπουργείου Πολιτισμού, ως άμεσα εμπλεκό¬ 
μενου Φορέα στη διεξαγωγή των Ολυμπιακών και Παραολυ- 
μπιακών Αγώνων 2004. 

4. Την αριθμ. 133/24.3.2004 απόφαση του Πρωθυπουργού 
και Υπουργού Πολιτισμού «Ανάθεση άσκησης αρμοδιοτήτων 
στην Αναπληρωτή Υπουργό Πολιτισμού Φάνη Πάλλη - Πετρα- 
λιά και στους Υφυπουργούς Γεώργιο Ορφανό και Πέτρο Τα- 
τούλη» (ΦΕΚ527/Β724.3.2004), αποφασίζουμε: 

1. Καθορίζουμε σε δύο χιλιάδες διακόσια (2.200,00) ευρώ 
την εφάπαξ αποζημίωση των μελών της Ομάδας Εργασίας, η 
οποία συγκροτήθηκε με την αριθμ. ΥΠΠΟ/ΔΙΟΙΚ/Α3/ Φ.70/ 
56081/4178/1.6.2004 απόφαση, με έργο την αντιμετώπιση πι¬ 
θανών κρίσεων, καθώς και την διαχείριση, εφαρμογή και τον 
συντονισμό του Επιχειρησιακού Σχεδίου για την προστασία 
και ασφάλεια της Πολιτικής Ηγεσίας του Υπουργείου Πολιτι¬ 
σμού, εν όψειτων Ολυμπιακών και Παραολυμπιακών Αγώνων 
2004 και συγκεκριμένα από την 1 η Ιουνίου έως και την 30η Σε¬ 
πτεμβρίου 2004. 

2. Τα μέλη της Ομάδας θα παρέχουν σε καθημερινή 24ωρη 
βάση τις υπηρεσίες τους, (συμπεριλαμβανομένων και των 
Σαββάτων, Κυριακών και αργιών) όπου τους υποδειχθεί, κα¬ 
τόπιν σχετικής απόφασης της Πολιτικής Ηγεσίας του Υπουρ¬ 
γείου Πολιτισμού. 

Η ως άνω αποζημίωση περιλαμβάνει και την αμοιβή των 
ανωτέρω για την εργασία που θα κληθούν να παράσχουν για 
το ως άνω χρονικό διάστημα, κατά τις Κυριακές και τις λοιπές 
εξαιρέσιμες ημέρες και βαρύνει τον Ειδικό Λογαριασμό Νο 
234372/1 του Υπουργείου Πολιτισμού. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Ως Υπόλογος για την καταβολή της εν λόγω αποζημίωσης, 
ορίζεται ο Ιωάννης Μαγκλής, μόνιμος υπάλληλος του Κλάδου 
ΠΕ Διοικητικού του ΥΠΠΟ. 

Η απόφαση αυτή, η οποία ισχύει από 1.6.2004 μέχρι 

30.9.2004, να δημοσιευθεί στην Εφημερίδα της Κυβερνήσε- 
ως. 

Αθήνα, 6 Αυγούστου 2004 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝ Η Π ΑΛΛΗ - ΠΕΤΡΑΛΙΑ 
-♦- 

Αριθ. ΥΠΠΟ/ΔΙΟΙΚ/Α3/Φ 70/62597/4733 (5) 

Καθορισμός αποζημίωσης των μετεχόντων στην Ομάδα Ερ¬ 
γασίας, για την εφαρμογή του Επιχειρησιακού Σχεδίου 
Ασφάλειας της Κεντρικής Υπηρεσίας του ΥΠΠΟ/ εν όψει 
των Ολυμπιακών & Παραολυμπιακών Αγώνων 2004. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 17 του Ν. 3205/2003 (ΦΕΚ 297/Α7 
23.12.2003) «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών των 
Ενόπλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και άλλες 
συναφείς διατάξεις». 

β) Του άρθρου 2 του Ν. 681/1977 (ΦΕΚ 243/Α71977) «Περί 
συστάσεως θέσεων προσωπικού και ετέρων τινών διατάξεων 
αφορωσών εις το Υπουργείο Πολιτισμού και Επιστημών». 

γ) Του άρθρου 40του Ν. 849/1978 (ΦΕΚ232/Α722.12.1978, 
όπως συμπληρώθηκε από το άρθρο 8 του Ν. 2129/1993 (ΦΕΚ 
57/Α714.4.1993), που αφορά στην αποζημίωση των συλλογι¬ 
κών οργάνων. 

δ) Του άρθρου 27 του Ν. 2081/1992 (ΦΕΚ 154/Α71992), με 
το οποίο προστέθηκε άρθρο 29Α στο Ν. 1558/1985 (ΦΕΚ 
137/Α71985), όπως τελικά αντικαταστάθηκε με το άρθρο 1 
του Ν. 2469/1997 (ΦΕΚ38/Α71997), καθώς και το γεγονός ότι 
από τις διατάξεις της παρούσας απόφασης προκαλείται δα¬ 
πάνη ύψους εκατόν τριάντα τεσσάρων χιλιάδων εκατό 
(134.100) ευρώ για το χρονικό διάστημα από 1.7.2004 έως 

30.9.2004, που θα καλυφθεί από τις πιστώσεις του Ειδικού Λο¬ 
γαριασμού Νο 234372/1 του Υπουργείου Πολιτισμού. 

ε) Του Π.Δ. 191/2003 (ΦΕΚ 146/Α72003) «Οργανισμός 
Υπουργείου Πολιτισμού». 

2. Την αριθμ. ΥΠΠΟ/ΔΙΟΙΚ/Α3/Φ.70/55853/4163/30.6.2004 
απόφαση, όπως συμπληρώθηκε με την αριθμ. ΥΠΠΟ/ 
Γ.Γ.Ο.Α/61530/4722/13.8.2004όμοιαπράξη, με την οποία συ¬ 
γκροτήθηκε η Ομάδα Εργασίας για την εφαρμογή του Επιχει¬ 
ρησιακού Σχεδίου Ασφάλειας της Κεντρικής Υπηρεσίας του 
ΥΠΠΟ, εν όψει των Ολυμπιακών & Παραολυμπιακών Αγώνων 
2004. 

3. Την αριθμ. 2/80345/0004/8.11.1999 κοινή Υπουργική από¬ 
φαση, με την οποία μεταβιβάστηκε η εξουσία υπογραφής κα¬ 
τά τις διατάξειςτου άρθρου 7 παρ. 1 του Ν. 1943/1991. 

4. Την ανάγκη εφαρμογής του Επιχειρησιακού Σχεδίου 
Ασφάλειας του Υπουργείου Πολιτισμού, ως άμεσα εμπλεκό¬ 
μενου Φορέα στη διεξαγωγή των Ολυμπιακών και Παραολυ- 
μπιακών Αγώνων 2004. 

5. Την αριθμ. 133/24.3.2004 απόφαση του Πρωθυπουργού 
και Υπουργού Πολιτισμού «Ανάθεση άσκησης αρμοδιοτήτων 
στην Αναπληρωτή Υπουργό Πολιτισμού Φάνη Πάλλη -Πετρα- 
λιά και στους Υφυπουργούς Γεώργιο Ορφανό και Πέτρο Τα- 
τούλη» (ΦΕΚ527/Β724.3.2004), αποφασίζουμε: 

I. Καθορίζουμε την μηνιαία αποζημίωση του Προέδρου 
της Ομάδας Εργασίας, των Συντονιστών και των μελών των 
Υπο-ομάδων αυτής, η οποία συγκροτήθηκε με την αριθμ. 


ΥΠΠΟ/ΔΙΟΙΚ/Α3/Φ.70/55853/4163/30.6.2004 απόφαση, 
όπως συμπληρώθηκε με την αριθμ. ΥΠΠΟ/Γ.Γ.Ο.Α/ 61530/ 
4722/13.8.2004 όμοια πράξη, με έργο την διαχείριση, εφαρ¬ 
μογή και τον συντονισμό του Επιχειρησιακού Σχεδίου 
Ασφάλειας του επί της οδού Μπουμπουλίνας κτιρίου της 
Κεντρικής Υπηρεσίας του Υπουργείου Πολιτισμού, εν όψει 
των Ολυμπιακών και Παραολυμπιακών Αγώνων 2004, ως 
εξής: 

Πρόεδρος: 1200 ευρώ κατά μήνα 

Συντονιστές των Υπο-ομάδων: 1000 ευρώ κατά μήνα 

Μέλη των Υπο-Ομάδων: 800 ευρώ κατά μήνα. 

2. Τα μέλη της Ομάδας θα παρέχουν σε καθημερινή βάση 
τις υπηρεσίες τους, (συμπεριλαμβανομένων και των Σαββά¬ 
των, Κυριακών και αργιών) σε δύο βάρδιες, από ώρας 7.30 
π.μ. μέχρι 21.00 μ.μ., κατά τρόπο που θα καθοριστεί, κατά το¬ 
μέα ευθύνης, από τους υπεύθυνους Συντονιστές της κάθε 
Υπο-ομάδας. 

Η ως άνω αποζημίωση περιλαμβάνει και την αμοιβή των 
ανωτέρω για την εργασία που θα κληθούν να παράσχουν από 
την 1η Ιουλίου έως και την 30η Σεπτεμβρίου 2004, κατά τις 
απογευματινές ώρες, τις Κυριακές και τις λοιπές εξαιρέσιμες 
ημέρες και βαρύνει τον Ειδικό Λογαριασμό Νο 234372/1 του 
Υπουργείου Πολιτισμού. 

Ως Υπόλογος για την καταβολή της εν λόγω αποζημίωσης, 
ορίζεται ο Ιωάννης Μαγκλής, μόνιμος υπάλληλοςτου Κλάδου 
ΠΕ Διοικητικού του ΥΠΠΟ. 

3. Αρμόδιοι για τη διαπίστωση πραγματικής παροχής της 
κατά τα ανωτέρω υπηρεσίας καθίστανται ο Γενικός Γραμμα¬ 
τέας και οι υπεύθυνοι Συντονιστές της κάθε Υπο-ομάδας. 

Η απόφαση αυτή, η οποία ισχύει από 1.7.2004 μέχρι 

30.9.2004, να δημοσιευθεί στην Εφημερίδα της Κυβερνήσε- 
ως. 

Αθήνα, 2 Αυγούστου 2004 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

Αριθ. 1777 (6) 

Αναγνώριση 1ου Κυνηγετικού Συλλόγου Τενέας με έδρα το 
Χιλιομόδι. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το Π.Δ. 51/1987 «Καθορισμός Περιφερειών της Χώρας, 
για τον σχεδίασμά, προγραμματισμό και συντονισμό της Πε¬ 
ριφερειακής Ανάπτυξης». 

2. Το Ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

3. Τις διατάξειςτου άρθρου 266του Ν.Δ. 86/1969 «Περί Δα¬ 
σικού Κώδικα», όπως έχουν τροποποιηθεί οι παράγραφοι 4 
και 6 με το άρθρο 11 του Ν. 177/1975 και ισχύουν σήμερα. 

4. Την αριθ. 25234/1637/7.4.1976 (ΦΕΚ640/Β7 4.5.1976) 
απόφαση του Υφυπουργού Γεωργίας «Περί έγκρισης των κα¬ 
ταστατικών Συλλόγων κ.λπ.». 

5. Την αριθ. 47631/2930/24.6.1976 Δ/γή του Υπ. Γεωργίας 
«Οδηγίες επί ιδρύσεως νέων Κυνηγετικών Συλλόγων». 

6. Την αριθ. 1512/3.7.2002 απόφαση Γ.Γ.Π.Π. «Μη αναγνώ¬ 
ριση Κυνηγετικού Συλλόγου Τενέας». 

7. Το αριθ. 3437/8.7.2002 έγγραφο του Δασαρχείου Κόριν¬ 
θου με όλη τη σχετική αλληλογραφία. 

8. Την από 9.6.2004 αίτηση του Σωματείου με την επωνυμία 
1ος Κυνηγετικός Σύλλογος Τενέας με την οποία αιτείται να 
αναγνωριστεί ως συνεργαζόμενο με το Υπουργείο Αγροτικής 
Ανάπτυξης και Τροφίμων. 

9. Το αριθ. 1671/10.8.2004 έγγραφο της Δ/νσης Δασών Ν. 
Κορινθίας, αποφασίζουμε: 

Α. Αναιρούμε την αριθ. 1512/3.7.2002 απόφασή μας. 

Β. Αναγνωρίζουμε ως Σωματείο Συνεργαζόμενο με το 
Υπουργείο Αγροτικής Ανάπτυξης και Τροφίμων τον Ιο Κυνη¬ 
γετικό Σύλλογο Τενέας, με έδρα το Χιλιομόδι και περιφέρεια, 
την περιφέρειατων Δημοτικών Διαμερισμάτων Αγ. Βασιλείου, 
Αγιονορίου, Κλένιας, Κουτάλά, Στεφανίου Χιλιομοδίου, Αθι- 


κίων και Αγ. Ιωάννη, που αποσπώνται από τον Κυνηγετικό 
Σύλλογο Κορίνθου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Τρίπολη, 11 Αυγούστου 2004 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




